બોર્ડિંગ સ્કૂલમાં ભલે તેને એકલું લાગતું હતું પરંતુ તેણે એમ પણ કહ્યું છે કે ત્યાં તેને ઘણા સારા મિત્રો મળ્યાં. તે ખુબ હોશિયાર વિદ્યાર્થીની હતી. તેને સાહિત્ય ભણવું ખુબ ગમતું હતું. પોતાના ફ્રિ સમયમાં તે બાસ્કેટબોલ રમવા માંગતી હતી. શાળાનું ભણતર પૂરું થયા બાદ તેણે સેન્ટ બેડેઝ કોલેજમાંથી અંગ્રેજીમાં ઓનર્સ કર્યું. ત્યારબાદ મનોવિજ્ઞાનમાં એમએની ડિગ્રી મેળવી. પ્રિટીએ મોડલિંગમાં નસીબ અજમાવ્યું. આ દરમિયાન એક મિત્રની જન્મદિવસની પાર્ટીમાં તેની મુલાકાત એક દિગ્દર્શક સાથે થઈ અને તેમણે પ્રિટીને પોતાની એડ એજન્સીમાં એક જાહેરાત કરવાની સલાહ આપી. ત્યારબાદ પ્રિટીએ અનેક જાહેરાતો કરી જેમાં લિરિલ સાબુ અને પર્ક ચોકલેટ સામેલ છે. (ફોટો સાભાર પ્રિટી ઝિંટા ફેસબુક)